2021. gada \_\_. \_\_\_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_\_ \_\_. §)

**“Grozījumi Ministru kabineta 2009. gada 10. marta noteikumos Nr. 219 “Kārtība, kādā veicama obligātā veselības pārbaude””**

Izdoti saskaņā ar

Darba aizsardzības likuma 15.panta pirmo daļu un

likuma “Par radiācijas drošību un

kodoldrošību” 17.panta pirmās daļas 2.punktu

1. Izdarīt Ministru kabineta 2009. gada 10. marta noteikumos Nr. 219 “Kārtība, kādā veicama obligātā veselības pārbaude” (Latvijas Vēstnesis, 2009, 41. nr.; 2010, 150. nr.; 2013, 7. nr.; 2015, 124. nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā Darba aizsardzības likuma 15. panta pirmo daļu un likuma “Par radiācijas drošību un kodoldrošību” 17. panta pirmās daļas 2. punktu";

1.2. papildināt noteikumus ar 46.1.3. apakšpunktu šādā redakcijā:

“46.1.3. konstatētas medicīniskās kontrindikācijas, kuras norādītas 2.1 pielikumā, un ja izmeklējamā persona veic vai veiks darbības ar jonizējošā starojuma avotiem.”;

1.3. papildināt noteikumu sadaļu “Informatīva atsauce uz Eiropas Savienības direktīvām” ar 6. punktu šādā redakcijā:

 “4) Padomes 2013. gada 5. decembra Direktīvas 2013/59/EURATOM, ar ko nosaka drošības pamatstandartus aizsardzībai pret jonizējošā starojuma radītajiem draudiem un atceļ Direktīvu 89/618/Euratom, Direktīvu 90/641/Euratom, Direktīvu 96/29/Euratom, Direktīvu 97/43/Euratom un Direktīvu 2003/122/Euratom.”;

1.4. izteikt 1. pielikuma 4.1. apakšpunktu šādā redakcijā:

|  |  |  |  |  |  |  |  |
| --- | --- | --- | --- | --- | --- | --- | --- |
| 4.1. | Jonizējošais starojums (rentgenstarojums un gamma starojums); radioaktīvās vielas un jonizējošā starojuma avoti | Nodarbinātajiem, kas iekļaujas A kategorijā, veselības pārbaudes jāveic reizi gadā; nodarbinātajiem, kas iekļaujas B kategorijā, veselības pārbaudes jāveic reizi **trijos** gados | arodslimību ārsts | neirologs; hematologs; dermatologs; oftalmologs | PAA, leikocītu formula | PAA, leikocītu formula | - |

1.5. papildināt noteikumus ar 2.1 pielikumu šādā redakcijā:

“2.1 pielikums

Ministru kabineta

2009. gada 10. marta noteikumiem Nr. 219

**Medicīniskās kontrindikācijas darbam ar jonizējošā starojuma avotiem**

Medicīniskās kontrindikācijas darbam ar jonizējošā starojuma avotiem ir šādas:

1. slimības, kas izraisa pārmaiņas asinsrades orgānos un novirzes asins ainā un kuru dēļ var attīstīties hematoloģiskas slimības;

2. vēždraudes slimības ar tieksmi pārveidoties, kā arī ļaundabīgie audzēji;

3. labdabīgie audzēji un citas slimības, kuru dēļ nevar valkāt speciālu aizsargtērpu tiešā saskarē ar ādu;

4. staru slimības 2. - 4.stadija, ja ir pastāvīga jonizējošā starojuma iedarbība;

5. redzes asums ar pilnu korekciju, kas nav mazāks par 0,5 vienai acij un 0,2 otrai acij;

6. psihiskas un neiroloģiskas slimības, kas ierobežo personas adekvātu rīcību.”.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs